**PRILOG 2**

**OPIS PODRŠKE ZA IZRADU IZVEŠTAJA O UČINCIMA SPROVOĐENJA PLANA RAZVOJA LOKALNE SAMOUPRAVE**

|  |
| --- |
| **IZRADA IZVEŠTAJA O UČINCIMA SPROVOĐENJA PLANA RAZVOJA LOKALNE SAMOUPRAVE** |
|  |
| **KORISTI ZA LOKALNU SAMOUPRAVU:** |
| Izrađen izveštaj o učincima sprovođenja plana razvoja LS u skladu sa Zakonom o planskom sistemu ("Sl. glasnik RS", br. 30/2018), Zakonom o lokalnoj samoupravi, statutima lokalnih samouprava, na bazi metodološkog okvira definisanog smernicama[[1]](#footnote-2) iz Uredbe o obaveznim elementima plana razvoja autonomne pokrajine i jedinice lokalne samouprave ("Sl. glasnik RS", br. 107/2020.), propisima koji uređuju budžetski sistem (izveštavanje o učincima budžetskih programa), srednjoročno planiranje i izveštavanje, i povezanim instruktivnim materijalima.Konkretno, izrada izveštaja o učincima sprovođenja plana razvoja će omogućiti izabranim lokalnim samoupravama da:- uspostave koordinaciju i praksu izveštavanja i unaprede sistem prikupljanja podataka na lokalnom nivou u vezi sa sprovođenjem plana razvoja; - realno sagledaju i opišu postojeće stanje u pogledu progresa u sprovođenju vizije, prioritetnih ciljeve razvoja i mera za ostvarenje tih ciljeva, uključujući vezu sa postojećim planskim dokumentima drugih nivoa vlasti u Republici Srbiji i lokalizacije ciljeva održivog razvoja (u skladu sa UN Agendom 2030);- sagledaju potrebu za eventualnim prilagođavanjima (revizijom) usvojenog plana razvoja, posebno u delu formulisanih prioritetnih ciljeva, pratećih mera, (re)definisanja relevantnih indikatora za praćenje i ocenjivanje postojećeg stanja u svojoj LS i za potrebe izveštavanja o sprovođenju plana razvoja;- ocene institucionalne okvire za efektivno i efikasno sprovođenje plana razvoja i sagledaju potrebe i pravac eventualnih izmena organizacione strukture za praćenje i izveštavanje o sprovođenju plana razvoja;- uspostave/unaprede koordinaciju u pogledu praćenja sprovođenja i izveštavanja o učincima plana razvoja - sa zainteresovanim stranama van lokalne administracije; uvedu/unaprede praksu sprovođenja širih konsultacija u pripremi/finalizaciji ovih izveštaja i transparentnost procesa. |
| **NEPOSREDNA STRUČNA PODRŠKA PROGRAMA UKLJUČUJE SLEDEĆE AKTIVNOSTI:** |
| Koordinaciju procesa stručne podrške u izradi izveštaja o učincima sprovođenja plana razvoja.Definisanje i uspostavljanje organizacione strukture za izradu izveštaja (formiranje koordinacionog tima).Održavanje radionica i obuka za zaposlene u upravi i zainteresovane strane iz lokalne zajednice uključene u proces izrade izveštaja o učincima sprovođenja plana razvoja.Podršku u izradi pregleda, analize i ocene stanja napretka u sprovođenju plana razvoja – dostizanju prioritetnih ciljeva, sprovođenju mera, veza plana razvoja sa drugim planskim dokumentima i procesima na nacionalnom, regionalnom ali i međunarodnom nivou (npr. sprovođenje UN Agende 2030), itd.Razmatranja (u formi zaključaka) i po potrebi definisanje preporuka u vezi sa adekvatnošću definisanih ciljeva i ostalih ključnih elemenata plana razvoja, kao i preporuka za uspostavljanje optimalnog institucionalnog okvira za izveštavanja o učincima sprovođenja plana razvoja u narednim ciklusima imajući u vidu lokalne resurse;Podršku u primeni alata za vidljivost i promociju procesa izrade izveštaja o učincima sprovođenja plana razvoja, kao i za pripremu materijala i organizovanje događaja sa zainteresovanim stranama u toku sprovođenja konsultacija o dokumentu, koji treba da prethode njegovom usvajanju od strane skupštine korisničke LS. |
| **UČEŠĆE LOKALNE SAMOUPRAVE PODRAZUMEVA:** |
| Donošenje formalne odluke o saradnji sa SKGO u izradi izveštaja o učincima sprovođenja plana razvoja i imenovanje kontakt osobe za saradnju sa timom SKGO. Imenovanje članova koordinacionog tima u LS.Aktivno uključivanje i raspoloživost svih relevantnih zaposlenih u lokalnoj upravi/upravama (uključujući i učešće na radionicama/obukama) u proces pripreme izveštaja o učincima sprovođenja plana razvoja, a u skladu sa planom aktivnosti koji će biti usaglašen u zavisnosti od raspoloživih ljudskih resursa i okolnosti u konkretnoj LS.Organizovanje zajedničkih aktivnosti i događaja tokom procesa izrade izveštaja o učincima sprovođenja plana razvoja. Raspoloživost prostorija za sve neophodne aktivnosti i događaje u procesu izrade izveštaja o učincima sprovođenja plana razvoja (prostorije za tehničke sastanke, radne grupe, vidljivost i promociju događaja, itd.). |

1. Smernice za izradu planova razvoja JLS, objavljene od strane Republičkog sekretarijata za javne politike: <https://rsjp.gov.rs/wp-content/uploads/Prirucnik-za-lokalnu-samoupravu-web_final-19.8.pdf> . [↑](#footnote-ref-2)